HMS King George V (41)
D'HMS King George V war e brittescht Schluechtschëff an den typesche Modell vun der King-George-V-Klass. D'Schëff dat am Joer 1940 vun der Royal Navy an Déngscht geholl gouf, war dat zweet Schluechtschëff, dat dem Kinnek Georg V. säin Numm gedroen huet, a koum am Zweete Weltkrich an den Asaz. Et war als Flaggschëff vun der Home Fleet ënner anerem un der Juegd no der Bismarck bedeelegt a louch am Ablack vun der Kapitulatioun vu Japan den 2. September 1945 virun Tokyo.

Geschicht

Bau 
No der brittescher Traditioun, fir dat éischt Schluechtschëff, dat nom Regierungsuntrëtt vun engem neie Monarch gebaut gouf, no dësem ze benennen, sollt et ufanks King George VI. heeschen. De Kinnek huet awer der Admiralitéit den Uerder ginn, d'Schëff no sengem Papp King George V. ze nennen.

D'Schëff gouf bei Vickers Ltd. zu Barrow-in-Furness bei Birmingham den 1. Januar 1937 op Kiel geluecht. De Stapellaf war den 21. Februar 1939 an den 11. Dezember 1940 gouf et bei der Royal Navy an Déngscht gestallt.

Si war dat zweet Schëff vun der Royal Navy, dat nom Georg V. benannt war. Dat éischt war och e Schluechtschëff, dat am Joer 1912 och d'Modellschëff vu senger Klass war.

Déi véier Schwësterschëffer vun der HMS King George V waren:

HMS Prince of Wales (1941)
HMS Duke of York (1940)
HMS Anson (1942)
HMS Howe (1942)

Zweete Weltkrich 
D'King George V war ënner dem Admirol Sir John Tovey Flaggschëff a war un der Juegd nom dem däitsche Schluëchtschëff Bismarck bedeelegt, woubäi se zesumme mat dem méi ale Schluechtchtschëff HMS Rodney eng Onzuel vu Granaten op et ofgefeiert huet, nodeem d'Bismarck no engem Lofttorpedotreffer manövréieronfäeg gi war .

Um Spaweck 

Krichsschëffer